Dette ble ikke noe av, og tomta ble solgt til Vulkan Eiendom, som ved kjøpet i 2003 var eid av Aspelin Ramm Eiendom AS og Anth. B. Nilsen Eiendom AS, og som fra 2009 har vært et heleid datterselskap av Aspelin Ramm Eiendom. Det var LPO arkitekter som etter parallelloppdrag laget masterplanen for området. Gjeldende reguleringsplan er basert på denne, og er vedtatt i 2006. Bygging startet i 2009 og siste delprosjekt ble avsluttet i 2013.